**«ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024»**

**Πρακτική Άσκηση Τελειόφοιτων Τμήματος Φιλολογίας 2023- 2024**

**ΠΑΝΕΠΙΣΤΗΜΙΟ ΠΑΤΡΩΝ**

**ΤΜΗΜΑ ΦΙΛΟΛΟΓΙΑΣ**

**Επιστημονικός Υπεύθυνος:** Ειρήνη – Σοφία Κιαπίδου

(Τηλ. 2610969774, email: ekiapidou@upatras.gr)

**Συμπληρωματική Πρόσκληση Εκδήλωσης Ενδιαφέροντος**

Με την παρούσα ανακοίνωση γνωστοποιείται στους τελειόφοιτους φοιτητές του Τμήματος Φιλολογίας **η συμπληρωματική προκήρυξη 24 (είκοσι τεσσάρων) θέσεων** Πρακτικής Άσκησης στα πλαίσια της πράξης «Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027).

Το **Τμήμα Φιλολογίας του Πανεπιστημίου Πατρών** στο πλαίσιο της **Πρακτικής Άσκησης Τελειόφοιτων** υποστηρίζει τους/τις φοιτητές/φοιτήτριές του στη διεύρυνση των επαγγελματικών τους προοπτικών και δίνει τη **δυνατότητα** να **ασκηθούν** σε ένα από τα ακόλουθα 8 (οκτώ) **προσφερόμενα αντικείμενα απασχόλησης**:

**(α)** διαχείριση της πολιτιστικής κληρονομιάς,

**(β)** μετάφραση (από και προς τη νέα ελληνική, από την αρχαία ελληνική, από τη λατινική),

**(γ)** δημιουργία λεξικών,

**(δ)** γλωσσική επιμέλεια εκδόσεων,

**(ε)** παραγωγή γλωσσικής τεχνολογίας (με χρήση υπολογιστών),

**(ζ)** διεξαγωγή επιστημονικής έρευνας σχετικά με την ελληνική γλώσσα και τη γλωσσική ποικιλία,

**(η)** χρήση της γλώσσας για επικοινωνιακούς/διαφημιστικούς σκοπούς,

**(8)** παροχή υπηρεσιών διοικητικής υποστήριξης σε επιχειρήσεις.

Για το κάθε αντικείμενο απασχόλησης προβλέπεται συγκεκριμένο σχέδιο δράσεων, το οποίο **υποστηρίζεται από μέλη ΔΕΠ** (ως προς την προετοιμασία και τη βασική κατάρτιση των ασκούμενων) και από **ιδιωτικούς** ή **δημόσιους φορείς** που θα υποδεχθούν και θα απασχολήσουν τους/τις ασκούμενους/ασκούμενες για συγκεκριμένο χρονικό διάστημα **(3 μήνες)** στο αντικείμενο απασχόλησης που περιλαμβάνεται στην **επαγγελματική/επιχειρηματική/ερευνητική τους δραστηριότητα**.

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών). Η αμοιβή και οι ασφαλιστικές εισφορές των φοιτητών θα καταβάλλονται μέσω του Ειδικού Λογαριασμού Κονδυλίων Έρευνας του Πανεπιστημίου Πατρών στα πλαίσια της Πράξης «Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)., σύμφωνα με τους όρους και τους κανόνες του Προγράμματος.

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας εξ’ αίματος ή εξ’ αγχιστείας.**

Στον σχετικό ιστότοπο του Γραφείου Πρακτικής Άσκησης του Πανεπιστημίου Πατρών

(<http://praktiki.upatras.gr/>) οι ενδιαφερόμενοι/ες τελειόφοιτοι/τες μπορούν να ενημερωθούν για το πρόγραμμα της Πρακτικής Άσκησης. Πληροφορίες επίσης είναι διαθέσιμες και μέσω του ιστότοπου του Τμήματος Φιλολογίας (<http://philology.upatras.gr/undergraduate/praktiki-askisi-teleiofoiton/>), καθώς και του σχετικού μαθήματος στο e-class (Πρακτική Άσκηση Τελειόφοιτων).

**Αίτηση** μπορούν να υποβάλουν όσοι/όσες τελειόφοιτοι/τες **οφείλουν μέχρι 12 (δώδεκα) μαθήματα συνολικά από τα τρία πρώτα έτη σπουδών.**

**Αίτηση** επίσης μπορούν να υποβάλουν όσοι/όσες επί πτυχίω φοιτητές **οφείλουν μέχρι 15 (δεκαπέντε) μαθήματα συνολικά,** και **δεν έχουν ξεπεράσει τα ν+2 έτη φοίτησης.**

Για την επιλογή των φοιτητών στο μάθημα της Πρακτικής Άσκησης συνυπολογίζονται:

**1)** για τους/τις τελειόφοιτους/τες: **ο αριθμός των μαθημάτων στα οποία έχουν εξετασθεί επιτυχώς έως και το τρίτο (3ο) έτος σπουδών τους** (30%)

για τους/τις επί πτυχίω φοιτητές/τριες: **ο αριθμός των μαθημάτων στα οποία έχουν εξετασθεί επιτυχώς έως και την υποβολή της αίτησής τους** (30%)

**2) ο μέσος όρος βαθμολογίας των μαθημάτων στα οποία ο/η φοιτητής/τρια έχει εξετασθεί επιτυχώς** (30%)

**3) το βιογραφικό σημείωμα – CV** (20%):

α) ξένες γλώσσες = 15% (έως και δύο)

Τρόπος βαθμολόγησης από την Επιτροπή Πρακτικής Άσκησης με κλίμακα 0-10

Ξένη γλώσσα 1: Β2=4, C1=5 και C2=6

Ξένη γλώσσα 2: Ανεξαρτήτως επιπέδου σπουδών = 4

β) Γνώση χρήσης Η/Υ (ECDL ή αντίστοιχο) = 5%

Τρόπος βαθμολόγησης από την Επιτροπή Πρακτικής Άσκησης με κλίμακα 0-10

Με πιστοποίηση = 10

Χωρίς πιστοποίηση = 0

**4) ο μέσος όρος βαθμολογίας της συνέντευξης** (20%)

Θα αξιολογηθούν:

α. οι οργανωτικές ικανότητες, επικοινωνιακές ικανότητες

β. το πνεύμα συνεργασίας και η διάθεση ανάληψης πρωτοβουλιών

γ. ερευνητικό έργο (προπτυχιακές εργασίες κτλ.)

δ. εθελοντική - κοινωνική - φοιτητική δράση

ε. ευρύτερη ακαδημαϊκή συγκρότηση

**Ας σημειωθεί ότι η μη προσέλευση στη συνέντευξη ισοδυναμεί με μηδενισμό και αποκλεισμό από την διαδικασία της επιλογής**

Σε περίπτωση ισοβαθμίας μεταξύ των υποψηφίων, επιλέγεται ο/η φοιτητής/τρια που έχει τον μεγαλύτερο μέσο όρο βαθμολογίας στα μαθήματα που έχει περάσει. Οι φοιτητές/τριες έχουν **δικαίωμα ένστασης** εντός **πέντε (5) ημερών** μετά την ανακοίνωση του πίνακα επιλεγέντων φοιτητών (στην ιστοσελίδα του Γραφείου Πρακτικής Άσκησης και στην ιστοσελίδα του Τμήματος Φιλολογίας). Οι ενστάσεις θα κατατίθενται στη Γραμματεία του Τμήματος Φιλολογίας και αφού εξετασθούν από την Επιτροπή Ενστάσεων, η Γενική Συνέλευση του Τμήματος επικυρώνει τα αποτελέσματα επιλογής.

Όσοι/όσες τελειόφοιτοι/τες πληρούν τα παραπάνω κριτήρια και ενδιαφέρονται να ενταχθούν στο πρόγραμμα **Πρακτικής Άσκησης Τελειόφοιτων** παρακαλούνται να καταθέσουν τη σχετική **αίτηση μόνο ηλεκτρονικά** στη διεύθυνση [philsec@upatras.gr](mailto:philsec@upatras.gr) **από τις 3 Ιανουαρίου 2024 έως και τις 12 Ιανουαρίου 2024** και **ώρα 10.00 πμ**.

Οι αναλυτικές βαθμολογίες των υποψηφίων θα δοθούν συνολικά στην Επιτροπή Πρακτικής Άσκησης από τη Γραμματεία του Τμήματος μετά το πέρας της παραπάνω προθεσμίας χωρίς την εμπλοκή των υποψηφίων.

Όσοι από αυτούς διαπιστωθεί ότι πληρούν τις προϋποθέσεις της πρόσκλησης εκδήλωσης ενδιαφέροντος θα ενημερωθούν με νεότερη ανακοίνωση για τον τόπο και το χρόνο διεξαγωγής της συνέντευξης.

Για περαιτέρω διευκρινίσεις σχετικά με τη διαδικασία των αιτήσεων μπορείτε να απευθύνεστε στην υπεύθυνη γραμματειακής υποστήριξης του προγράμματος κ. Μαριέττα Κοτσαύτη ([marietta.kotsafti@gmail.com](mailto:marietta.kotsafti@gmail.com)).

**Μοριοδότηση και Αλγόριθμος αξιολόγησης/κατάταξης υποψηφίων πρακτικής - Παράδειγμα**

*α) Μέγιστος αριθμός μαθημάτων (μέχρι και τον Σεπτέμβριο του τρίτου έτους για τους τελειόφοιτους / για τη λήψη πτυχίου για τους επί πτυχίω) = 36 και 48 αντίστοιχα (σταθερός αριθμός)*

*β) Αριθμός μαθημάτων στα οποία εξετάστηκε επιτυχώς ο φοιτητής/τρια = 29*

*γ) Μέσος όρος βαθμολογίας στα επιτυχώς εξετασμένα μαθήματα = 7.221*

*δ) Βιογραφικό σημείωμα: i) 7 ii) 10*

*ε) Μέσος όρος βαθμολογίας συνέντευξης = 7.5*

***Τελική Βαθμολόγηση Πρακτικής*** *=*

**Πάτρα, 3 Ιανουαρίου 2024**

**Η Επιτροπή Πρακτικής Άσκησης Τελειόφοιτων**

Ειρήνη - Σοφία Κιαπίδου (*ΕΥ., Αναπληρώτρια Καθηγήτρια, ΒΝΕΣ*)

Γεώργιος Καζαντζίδης *(Επίκουρος Καθηγητής, ΚΛΣ)*

Νικόλαος Κουτσούκος (*Επίκουρος Καθηγητής, ΓΛΩΣ*)